Държавен вестник, бр. 49, 2024 г., стр. 15

БРОЙ  49	
Д Ъ Р Ж А В Е Н  В Е С Т Н И К 	
СТР.  15   
ПОСТАНОВЛЕНИЕ № 206
ОТ 7 ЮНИ 2024 Г.
за одобряване на допълнителен трансфер по 
бюджета на Община Враца за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителен трансфер за 
други целеви разходи по бюджета на Община 
Враца за 2024 г. в общ размер 780 000 лв. за 
основен ремонт на скулптурно-архитектур­
ния ансамбъл и упражняване на строителен 
надзор на паметника на Христо Ботев в 
гр. Враца, община Враца.
Чл. 2. Средствата по чл. 1 да се осигурят 
за сметка на преструктуриране на разходите 
и/или трансферите по централния бюджет 
за 2024 г. 
Чл. 3. Министърът на финансите да извър­
ши произтичащите от постановлението 
промени по централния бюджет за 2024 г., 
включително по бюджетните взаимоотноше­
ния на Община Враца с централния бюджет 
за 2024 г.
Заключителни разпоредби
§ 1. Постановлението се приема на основа­
ние чл. 55а и чл. 109, ал. 3 от Закона за 
публичните финанси.
§ 2. Изпълнението на постановлението се 
възлага на кмета на община Враца. 
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
3813
ПОСТАНОВЛЕНИЕ № 207
ОТ 7 ЮНИ 2024 Г.
за одобряване на допълнителни разходи по 
бюджета на Министерството на транспорта 
и съобщенията за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на транс­
порта и съобщенията за 2024 г. за персонал 
в размер 2 639 080 лв., както следва:
1. за увеличаване на възнагражденията 
на персонала в Национална многопрофилна 
транспортна болница „Цар Борис III“ – Со­
фия – 1 215 280 лв.;
2. за увеличаване на възнагражденията 
на персонала в Многопрофилна транспортна 
болница – Пловдив – 692 800 лв.;
3. за увеличаване на възнагражденията 
на персонала в Държавния авиационен опе­
ратор – 731 000 лв.;
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2024 г. 
Чл. 2. Със сумата по чл. 1, ал. 1 да се 
увеличат разходите за персонал по бюджета 
на Министерството на транспорта и съоб­
щенията за 2024 г., както следва:
1. по „Политика в областта на транс­
порта“, бюджетна програма „Организация, 
управление на транспорта, осигуряване на 
безопасност, сигурност и екологосъобраз­
ност“ – със 731 000 лв.;
2. по бюджетна програма „Администра­
тивно обслужване, медицинска и психоло­
гическа експертиза“ – с 1 908 080 лв.
Чл. 3. Министърът на транспорта и съоб­
щенията да извърши съответните  промени 
по бюджета на Министерството на транс­
порта и съобщенията за 2024 г. и да уведоми 
министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Новите размери на възнаграждения­та 
на персонала по чл. 1, ал. 1 се определят 
считано от 1 януари 2024 г. за всички, които 
са в трудово правоотношение в съответната 
организация към момента на издаване на за­
поведта за увеличение на възнагражденията.
§ 2. Постановлението се приема на осно­
вание чл. 109, ал. 3 от Закона за публичните 
финанси.
§ 3. Изпълнението на постановлението 
се възлага на министъра на транспорта и 
съобщенията.
§ 4. Постановлението влиза в сила от деня 
на обнародването му в „Държавен вестник“.
Министър-председател:
Димитър Главчев
Главен секретар на Министерския съвет:
Габриела Козарева
3820